laion/Wikipedia-Exotic huggingface dataset:
כאותר בן הניה

כאותר בן הניה (בצרפתית: Kaouther Ben Hania; נולדה ב-1977) היא במאית קולנוע תוניסאית. היא ידועה בשל הסרט (2017) Beauty and the Dogs אשר נבחר בתור המועמד מטעם תוניסיה לפרס אוסקר לסרט הזר הטוב ביותר בפרסי האקדמיה ה-91. בן הניה נולדה בסידי בוזיד. היא למדה בבית הספר לקולנוע (EDAC) בתוניסיה לפני שהמשיכה בלימודיה ב-La Fémis ובסורבון בפריז. Me, My Sister and the Thing, 2006 - סרט קצר Les imams vont à l’école, 2010 Yed Ellouh, 2013 Le Challat de Tunis, 2013 Zaineb Takrahou Ethelj, 2016 La Belle et la Meute, 2017 2020, The Man Who Sold His Skin 2023, Four Daughters מדיה וקבצים בנושא כאותר בן הניה בוויקישיתוף כאותר בן הניה, במסד הנתונים הקולנועיים IMDb (באנגלית) Neila, Driss (16 בספטמבר 2018). "Oscars 2019 – Le film «La belle et la meute» de Kaouther Ben Hania représentera la Tunisie à la présélection". Tunis Webdo. {{cite web}}: (עזרה) Kozlov, Vladimir (19 בספטמבר 2018). "Oscars: Tunisia Selects 'Beauty and the Dogs' for Foreign-Language Category". The Hollywood Reporter. {{cite web}}: (עזרה) Kaouther בן חאניה, africanfilmny.org. Scott Roxborough, ‘Anatomy of a Fall’ Leads France’s Lumiere Award Nominations, The Hollywood Reporter, ‏2023-12-14 (באנגלית אמריקאית)
איילין אסל

איילין אסל (באנגלית: Eileen Essell;‏ 8 באוקטובר 1922 - 15 בפברואר 2015) הייתה שחקנית אנגלייה, שמיוחדת בכך שהתחילה להופיע על המסכים בגיל 79. אסל נולדה בלונדון. היא פרשה ממשחק בתיאטרון ב-1958 בעקבות נישואיה למחזאי והשחקן ג'ררד מקלרנון. בהמשך עבדה כמורה בבית הספר המרכזי למוזיקה ודרמה וב-City University. ב-1997 אחרי מות בעלה, חבר של המשפחה פיתה אותה לחזור להופיע במחזה בהפקתו. על אף שהיא שיחקה בתיאטרון בשנות הארבעים והחמישים של המאה העשרים, הופעת הבכורה שלה על המסך היה בשנת 2000 בפרק בסדרה "רופאים". אחר כך הופיעה בתפקידי אורח בסדרות "The Bill", "דוק מרטין", "הולבי סיטי", "הנוכלים", "אידיאלי" ובסדרה "עור רגיש". היא כיכבה בתפקיד כריסטין בפרק "From Out of the Rain" בעונה השנייה של סדרת הספין אוף של ה-BBC "טורצ'ווד". בקולנוע היא זכורה בעיקר מהופעתה בתפקיד גברת קונלי בסרט "דופלקס". אסל נפטרה ב-15 בפברואר 2015 בגיל 92. היא הותירה אחריה בן, פרגוס מקלרנון. מדיה וקבצים בנושא איילין אסל בוויקישיתוף איילין אסל, במסד הנתונים הקולנועיים IMDb (באנגלית) איילין אסל, באתר AllMovie (באנגלית) איילין אסל, במסד הנתונים הקולנועיים KinoPoisk (ברוסית) איילין אסל, באתר MusicBrainz (באנגלית) Create Patron, Hollywood actress Eileen Essell, Remembered
אומי יוקבה

אֿוּמִי יוּקַבָּה (ביפנית: 海行かば) הוא שיר פטריוטי יפני, ואחד משיריה הלאומיים של יפן. סוגת השיר היא צ'וֹקָה, המבטא את הנאמנות המוחלטת לקיסר ולמדינה, ואת המוכנות למות עבורם. מילות השיר נכתבו בידי המשורר אוֹטוֹמוֹ נו יַקַמוֹצִ'י (אנ'), והוא הולחן בידי המלחין קִיֿוֹשִי נוֹבּוּטֿוֹקִי (אנ'). השיר נכלל באוסף השירים היפני מַנְיוֹשוּ (אנ'). בתקופת מלחמת העולם השנייה היה השיר פופולרי מאוד. בין היתר, שימש השיר כשירם של טייסי הקמיקזה. במקור, השיר נכתב בידי המשורר היפני אוֹטוֹמוֹ נו יַקַמוֹצִ'י בשנת 759 לספירה, והוא השיר ה-4094 באוסף השירים היפני: "מַנְיוֹשוּ". מילות השיר שימשו גם חלק מהמארש הצבאי היפני גוּנְקַן קוֹשִינְקִאוֹקוּ (אנ'). בשנת 1937, הלחין המלחין קִיֿוֹשִי נוֹבּוּטֿוֹקִי לחן לשיר, והוא הפך פופולרי בתקופת מלחמת העולם השנייה ואף לאחריה. בתקופת המלחמה, השיר הושר כביטוי לרוח הקרב היפנית באותם ימים, אשר הטיפה לנאמנות ולמסירות נפש מוחלטת עבור המדינה והקיסר, ובכלל זה גם המוות עבורם. טייסי טיסות ההתאבדות שכונו "קמיקזה", היו שרים את השיר בטקס שהיו עורכים לפני המראתם עם המטוסים. לאחר כניעת יפן בשנת 1945, השיר נאסר לשירה ולהאזנה בידי הממשל הצבאי האמריקני בהנהגת דאגלס מקארתור, יחד עם שירים צבאיים אחרים. אלו שנתפסו שרים או מאזינים לשיר, נענשו בידי הממשל. עם זאת בהמשך, האיסור בוטל, והשיר אף הושר בידי הצי הימי היפני בפומבי. מילים נבחרות מהשיר: 海 - אוּמִי - ים. 水 - מִיזוּ - מים; 漬 - טְסוּ - ספוג (במים); く + 漬 + 水 - מִיזוּקוּ - מים + ספוג/טבול = ספוג/טבול במים; בהשאלה: מים שוטפים[דרושה הבהרה]. 屍 - קַבַּאנֶה - גופה. 山 - יַאמַה - הר. 草 - קוּסַה - עשב (שם עצם); 生す - מוּסוּ - לצמוח (עשב) (פועל). 大君 - אוֹקִימִִי - קיסר. 辺 - הֶה - צד; 辺に - הֶה נִי - לצד (הקיסר), בהשאלה: למען הקיסר. こそ - קוֹסוֹ - גם. 死なめ - שִינַאמֶה - אני אמות. かえりみ - נטייה של הפועל: 省みる או 顧みる - קַאֶרִימִירוּ - להסתכל אחור (בהשאלה: לסגת). せじ - סֶגֶ'י - (דברי) חנופה. כלומר: אם אני נסוג זו חנופה. כיום, כמו שירים צבאיים יפניים אחרים, השיר הפך שוב פופולרי כיום בחלקים בחברה היפנית. בנוסף, בשנת 1983, הופק סרט יפני בשם אומי יוקבה, ובסרט טורה! טורה! טורה! שהופק בשנת 1970, השיר הוזכר בהבלטה. המנון יפן קמיקזה מידע על היצירה "אומי יוקבה" באתר מיוזיק בריינז השירים שניסו ללמד את יפן כיצד להרוג, עיתון "הטיימס", יפן (אנ') (באנגלית). ביפנית: 軍歌 - Gunka ; בעברית: "גֿוּנְקָה" (אנ'). בתרגום חופשי לעברית: "שיר מלחמה". סוגת שירים ספציפית זו (צ'וֹקָה) שייכת לסוגת שירה יפנית כללית יותר, המכונה: וַֿואקָה (אנ') (ביפנית של ימינו: 和歌 - Waka ; בעבר, נכתבה מילה זו גם כך: 倭歌 - Waka . לפרטים ולמידע נוסף, ראו: ווה (יפן) (אנ').), או בשמה החליפי: יַאמָֿאטוֹ אֿוּטָה (ביפנית: 大和歌 - Yamato Uta). סוגת על זו של שירה מאגדת בתוכה מספר סוגות שירה שונות ביפנית, כשעל שתי העיקריות שבהן נמנות: 長歌 - Chōka - Long Poem ("שיר ארוך") ו- 短歌 - Tanka - Short Poem ("שיר קצר"). ביפנית: 大伴 家持 - Ōtomo no Yakamochi . ביפנית: 信時潔 - Kiyoshi Nobutoki . ביפנית: 万葉集 - Man'yōshū . בתרגום חופשי לעברית: "אוסף של עשרת אלפי עלים". ביפנית: 軍艦行進曲 - Gunkan kōshinkyoku ; באופן רשמי מכונה: "מארש איש המלחמה". "מִיזוּקוּ" הוא פועל. 1. אלו הן שתי צורות אלטרנטיביות של אותו הפועל. 2. ביפנית, שורשי פעלים ייכתבו לרוב באותיות קאנג'י. אֿוּמִי יוּקַבָּה - ניצחון באוקיינוס השקט. מידע מתוך תוכנית הטלוויזיה הדוקומנטרית "American Experience", המשודרת ברשת הטלוויזיה הציבורית האמריקנית "PBS". ניגון השיר בטקס רשמי.
צוליסווה סיטהולה

צוליסווה סיטהולה (באנגלית: Xoliswa Sithole; נולדה ב-31 בדצמבר 1968) היא שחקנית ויוצרת סרטים דרום אפריקאית, אשר חיה בזימבבואה. היא זכתה בפרס פיבודי בשנת 2010 על סרטה התיעודי Zimbabwe's Forgotten Children. סיטהולה נולדה בדרום אפריקה וגדלה בזימבבואה לאחר 1970. אמה נפטרה מסיבוכים הקשורים ל-HIV/איידס בשנת 1995. היא השלימה תואר ראשון באנגלית באוניברסיטת זימבבואה ב-1987. כשחקנית, הופיעה בשנת 1987 בסרט הטלוויזיה הבריטי "מנדלה" מבית רשת HBO; בדמותה של זינדזי מנדלה (אנ'), בתם הצעירה של נלסון מנדלה וויני מדיקיזלה-מנדלה. באותה שנה שיחקה שיחקה בתפקיד קטן בסרט האפי האמריקאי "זעקה לחופש" בבימויו של ריצ'רד אטנבורו. כיוצרת סרטים דוקומנטריים, סיטהולה יצרה והופיעה ב- Shouting Silent ‏(2002, 2011), סרט על הניסיון של משפחתה עם HIV/איידס, הסרט זכה בפרס פיבודי בשנת 2010, וגם בפרס השופטים לסרט תיעודי בפסטיבל הקולנוע העצמאי בוושינגטון די סי. היא הייתה מפיקה שותפה של הסרט The Orphans of Nkandla ‏(2004), מה שהפך את סיטהולה לאישה דרום האפריקאית הראשונה לזכות בפרס BAFTA. סרטיה נכללים באופן קבוע בפסטיבל סרטי אפריקה בניו יורק, ובעוד פסטיבלי קולנוע בינלאומיים. ב-1999 היא שמשה כשגרירת דרום אפריקה לפסטיבל הקולנוע בקאן. סיטהולה הפיקה את הסרטים South Africa from Triumph to Transition ו-Mandela עבור CNN-פריים, ואת הסדרה Real Lives עבור טלוויזיית דרום אפריקה. פרויקטים נוספים של סיטהולה בקולנוע ובטלוויזיה כוללים את Child of the Revolution (2005-2015), he First South African, Return to Zimbabwe, Martine and Thandeka (2009), South Africa's Lost Girls, ו-The Fall ‏(2016). "יש לי רק תשוקה אחת בחיים," היא אמרה בריאיון עם אודרי מקלאסקי, "רק אחד – ליצור דימויים אשר משנים את העולם." כשחקנית, הופיעה סיטהולה בתפקידים בסרטיםCry Freedom ‏(1987), Mandela ‏(1987, טלוויזיה), Fools ו-Chikin Biznis. מדיה וקבצים בנושא צוליסווה סיטהולה בוויקישיתוף צוליסווה סיטהולה, ברשת החברתית אקס (טוויטר) צוליסווה סיטהולה, ברשת החברתית LinkedIn צוליסווה סיטהולה, במסד הנתונים הקולנועיים IMDb (באנגלית) צוליסווה סיטהולה, במסד הנתונים הקולנועיים KinoPoisk (ברוסית) Xoliswa Sithole, British Film Institute (BFI). Xoliswa Sithole fact sheet "באתר Nayanaya Pictures. Xoliswa Sithole, There is a God in Everybody, ראיון וידאו. Xoliswa Sithole speaks about how dreaming can set you free, וידאו (5 באוגוסט 2014). Elayne Fluker, "A Filmmaker Tackles a Taboo" Essence (August 2002): 94. via ProQuest Xoliswa Sithole, "Zimbabwe's forgotten children, struggling to survive" BBC News (2 March 2010). Xoliswa Sithole, Women Make Movies. Charlayne Hunter-Gault, New News Out of Africa: Uncovering Africa's Renaissance (Oxford University Press 2006). ISBN 9780190292201 Noor-Jehan Yoro Badat and Kashiefa Ajam, "No room in the Jumbo for winning filmmaker" IOL (23 April 2005). Xoliswa Sithole, African Film Festival New York. Speaker profile: Xoliswa Sithole, World Affairs. Audrey T. McCluskey, The Devil You Dance With: Film Culture in the New South Africa (University of Illinois Press 2010): 213. ISBN 9780252091865
מהנדרה, מלך נפאל

מהנדרה (11 בינואר 1920 - 31 בינואר 1972) היה מלך נפאל משנת 1955 ועד 1972. מהנדרה נולד ב-11 ביוני 1920 בעיר קטמנדו כבנם הבכור של טריבהוואן, מלך נפאל ומלכת נפאל, קאנטי. לאחר מות אביו ב-1955, הוכתר מהנדרה למלך נפאל. בניגוד לאביו, מהנדרה תמך בדמוקרטיה פרלמנטרית, ובשנת 1960 הטיל חרם על מפלגות האופוזיציה. בחודש ספטמבר 1963 ערך ביקור בישראל, במסגרתו חוזקו קשרי הידידות עם ישראל. ב-31 בינואר 1972 מת מהנדרה מהתקף לב בעת ששהה בצ'יטוואן אשר בדרום נפאל. את מקומו ירש בירנדרה, עד אשר נרצח בטבח משפחת המלוכה של נפאל. מדיה וקבצים בנושא מהנדרה, מלך נפאל בוויקישיתוף מהנדרה, מלך נפאל, באתר אנציקלופדיה בריטניקה (באנגלית) מלך נפאל מבקר בישראל, באתר ארכיון הסרטים הישראלי בסינמטק ירושלים, 1966 מהנדרה ביר ביקרם (1920-1972), מלך נפל, דף שער בספרייה הלאומית "מהנדרה מלך נפאל ונשיא המדינה מעלים על נס את הידידות בין שתי המדינות", דבר 10 בספטמבר 1963. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
Linux.Wifatch

Linux.Wifatch היא תוכנת מחשב זדונית המאפשרת לבצע פקודות מרוחקות על נתב האינטרנט. לאחר ההדבקה הראשונית התוכנה משביתה את פרוטוקול Telnet בו היא עושה שימוש, פותחת דלת אחורית לצורך הרצת פקודות עתידיות ומתחברת אל שרת שליטה ובקרה (C&C) באמצעות פרוטוקול TCP. התוכנה התגלתה בשנת 2015, פותחה על ידי פול מנגן (Paul Mangan) ומיועדת למערכות הפעלה לינוקס. קוד המקור שלה שוחרר על ידי צוות הפיתוח ומפורסם באתר GitLab. לפי סימנטק המדינות שהושפעו הכי הרבה מתוכנה זו הן: ברזיל וסין. על מנת להימנע מהידבקות בתוכנה, יש לבצע את השלבים הבאים: הגדרת סיסמת נתב קשה לפיצוח. הסרת שירותים מיותרים ושירותי עזר שאינם נחוצים. ביצוע עדכונים שוטפים לשרתי דוא"ל, HTTP, FTP, ו- DNS. רוגלה תולעת מחשב נוזקות בלינוקס אבטחת מחשב אישי אתר האינטרנט הרשמי של Linux.Wifatch עמוד התוכנה באתר GitHub (באנגלית) מידע אודות Linux.Wifatch (אורכב 25.11.2018 בארכיון Wayback Machine) - באתר סימנטק (באנגלית) כתבה אודות התוכנה, אתר SecurityWeek (באנגלית) "Linux.Wifatch: The Router Virus That May Be Secretly Defending You From Other Malware". Security Intelligence (באנגלית אמריקאית). נבדק ב-2018-11-24. "Is there an Internet-of-Things vigilante out there?". Symantec Security Response. נבדק ב-2018-11-24.
המנון גינאה ביסאו

זו ארצנו האהובה (בפורטוגזית: Esta É a Nossa Pátria Bem Amada) הוא ההמנון הלאומי של גינאה ביסאו. ההמנון נכתב על ידי אמילקר קברל (1924–1976) והולחן על ידי צ'יאו הה (1918–2010). השיר אומץ כהמנון הלאומי של גינאה ביסאו ב-1974. שיר זה היה גם ההמנון הלאומי של כף ורדה עד אשר נבחר לה המנון לאומי חדש ב-1996. דגל גינאה ביסאו סמל גינאה ביסאו
המנון גינאה המשוונית

בואו נצעד בדרך (בספרדית: Caminemos pisando las sendas de nuestra inmensa felicidad) הוא ההמנון הלאומי של גינאה המשוונית. השיר נכתב על ידי אטנאסיו נדונגו מיונה והולחן על ידי רמירו סאנצ'ז לופז אשר היה סֶגֶן וסגן מנהל מחלקת המוזיקה במפקדה הצבאית במדריד. בשל הלחנת השיר, קיבל לופז מענק של 25,000 פֶסטות (מטבעה הרשמי של ספרד עד 2002). השיר אומץ כהמנון הלאומי של גינאה המשוונית עם קבלת עצמאותה ב-12 באוקטובר 1968. דגל גינאה המשוונית סמל גינאה המשוונית מדיה וקבצים בנושא המנון גינאה המשוונית בוויקישיתוף
המנון גמביה

למען גמביה מולדתנו (באנגלית: For The Gambia Our Homeland) הוא ההמנון הלאומי של גמביה. דגל גמביה סמל גמביה מדיה וקבצים בנושא המנון גמביה בוויקישיתוף
המנון מלאווי

הו אלוהים ברך את מדינתנו מלאווי (בצ'יצ'ווה: Mlungu dalitsani Malaŵi) הוא ההמנון הלאומי של מלאווי. השיר הולחן ונכתב על ידי מייקל-פרדריק פאול סאוקה ואומץ כהמנון לאומי ב-1964 בגלל זכייה בתחרות שירה. דגל מלאווי סמל מלאווי
המנון ניז'ר

לה ניגריינא (בצרפתית: La Nigérienne) הוא ההמנון הלאומי של ניז'ר. דגל ניז'ר סמל ניז'ר
המנון סומליה

שבחו לדגל (בסומלית: Qolobaa Calankeed) הוא ההמנון הלאומי של סומליה. Qolobaa calankeedu, waa ceynoo, Innaga keenu waa, Cirkoo kale ee, aan caadnalahayn, Ee caashaqayee. Xidigyahay cadi waad, Naa ciidamisee, Carradaa kaligaa aadow curad ee cadceeda sideeda la caan noqo eey Cishadad dhalataad calooshaydii Sidii culaygii cidaad marisee ha ku celin cawoy dhahe ee דגל סומליה סמל סומליה
המנון סיירה לאון

מלמעלה אנו משבחים את ממלכת החופש (באנגלית: High We Exalt Thee, Realm of the Free) הוא ההמנון הלאומי של סיירה לאון. High we exalt thee, realm of the free; Great is the love we have for thee; Firmly united ever we stand, Singing thy praise, O native land. We raise up our hearts and our voices on high, The hills and the valleys re-echo our cry; Blessing and peace be ever thine own, Land that we love, our Sierra Leone. One with a faith that wisdom inspires, One with a zeal that never tires; Ever we seek to honour thy name, Ours is the labour, thine the fame. We pray that no harm on thy children may fall, That blessing and peace may descend on us all; So may we serve thee ever alone, Land that we love, our Sierra Leone. Knowledge and truth our forefathers spread, Mighty the nations whom they led; Mighty they made thee, so too may we Show forth the good that is ever in thee. We pledge our devotion, our strength and our might, Thy cause to defend and to stand for thy right; All that we have be ever thine own, Land that we love, our Sierra Leone. דגל סיירה לאון סמל סיירה לאון מדיה וקבצים בנושא המנון סיירה לאון בוויקישיתוף
המנון קומורו

איחוד האיים הגדולים (בקומורית: Udzima wa ya Masiwa) הוא ההמנון הלאומי של קומורו. קבוצת האיים בריבונות צרפת מיוט מוזכרים אף הם בהמנון. דגל קומורו סמל קומורו
רודולף וצר

רודולף (רודי) וצר (Rudolf Wetzer‏, 17 במרץ 1901 - 13 באפריל 1993) היה כדורגלן ומאמן כדורגל יהודי ששיחק באימפריה האוסטרו-הונגרית, ביוגוסלביה וברומניה. וצר השתתף 17 פעמים בנבחרת הכדורגל הלאומית של רומניה, שלקחה חלק במונדיאל 1930 והבקיע במשחקי הנבחרת 12 שערים. במשחקי המונדיאל וצר שימש כקפטן הנבחרת הרומנית וגם כמאמן שותף שלה. רודולף וצר, באתר Transfermarkt רודולף וצר, באתר National Football Teams רודולף וצר, באתר FootballDatabase.eu פרופיל המאמן, באתר Transfermarkt Sportsmen and coaches (באנגלית) Rudolf Wetzer (באנגלית) De ce iubim atat de mult fotbalul? Rudy Wetzer, capitanul nationalei de la CM Uruguay 1930, are cuvantul (ברומנית) I WORLD CUP FINAL (Jules Rime Cup) (באנגלית)
סויוז T-6

סויוז T-6 (ברוסית: Союз Т-6) הייתה חללית מסדרת סויוז שהמריאה ב-24 ביוני 1982 מקוסמודרום בייקונור שבקזחסטן כשעל סיפונה צוות קוסמונאוטים: ולדימיר דז'ניבקוב (טיסה שלישית), אלכסנדר איוואנצ'נקוב (טיסה שנייה) וז'ן-לו קרטיין (האסטרונאוט הצרפתי הראשון). המטרה העיקרית של הטיסה הייתה עגינה בתחנת חלל ביצוע מחקרים שונים לאחר עגינה בתחנת החלל. ולדימיר דז'ניבקוב - מפקד אלכסנדר איוואנצ'נקוב - מהנדס טיסה צרפת ז'ן-לו קרטיין - אסטרונאוט חוקר לאוניד קיזים - מפקד ולדימיר סולוביוב - מהנדס טיסה צרפת פטריק בודרי - אסטרונאוט חוקר "סויוז T-6" שוגרה ב-24 ביוני 1982 מקוסמודרום בייקונור. החללית נבנתה על ידי תאגיד הטילים והחלל אנרגיה. זו הייתה חללית סויוז מדגם סויוז-T. השיגור בוצע מכן שיגור מס' 1 בעזרת משגר סויוז U. זו הייתה הטיסה ביקור הראשונה לתחנת החלל החדשה "סאליוט 7". העגינה בוצעה ב-25 במאי כ-25 שעות אחרי השיגור. היא בוצעה באופן ידני עקב כשל במערכות ממוחשבות. לאחר מעבר לתחנת החלל סאליוט 7 החלה פעילות משותפת ביחד עם משלחת מס' 1 שכבר פעלה בתחנת החלל. במהלך הטיסה ביצעו מחקרים שונים שהוכנו במשותף על ידי מדענים סובייטיים וצרפתים. בעיקר בתחום הביולוגיה. ב-2 ביולי 1982 התנתקה החללית מתחנת החלל וחזרה לכדור הארץ באזור המתוכנן בשטח קזחסטן של כיום. מדיה וקבצים בנושא סויוז T-6 בוויקישיתוף נתונים מאנציקלופדיית החלל נתוני המשימה
חגית קמין

חגית קמין (נולדה ב-2 בפברואר 1968) היא יזמית, מנהלת, מנכ"לית SyqeAir ושותפה מייסדת ב-Obli, חברת פינטק לערבויות חוץ-בנקאיות. קמין בעלת תואר ראשון במדעי החברה ותואר שני בפסיכולוגיה, התמחות בפסיכולוגיה חברתית מאוניברסיטת בר-אילן. כמו כן, השלימה קורס דירקטורים באוניברסיטת תל אביב. קמין נשואה לערן, אם לשתי בנות ומתגוררת בקריית אונו. משנת 1999 שימשה כמנהלת השיווק של חברת פז והובילה את הקמת רשת חנויות הנוחות "Yellow". בין השנים 2004 ל-2006 כיהנה כסמנכ"לית רשת המזון המהיר בורגראנץ' והייתה אחראית לתכנון וניהול האסטרטגיה השיווקית, איתור ערוצי צמיחה חדשים, ופיתוח ארוחת ה"מיני ראנץ'" המבורגרים קטנים בטעמים. ב-2006 חזרה קמין לחברת פז, ושימשה עד 2014 כסמנכ״ל האסטרטגיה והשיווק של החברה, והובילה את השינוי האסטרטגי של החברה, מחברה סיטונאית לחברה קמעונאית הממוקדת בלקוח הסופי. בשנת 2014 מונתה קמין למנכ"לית תחנת הרדיו אקו 99 FM במקום מישל קרמרמן. מאז כניסתה לתפקיד, עלתה התחנה מהמקום השלישי למקום הראשון בשיעור ההאזנה לתחנות אזוריות (על פי סקרי TGI) והשיקה את שירות הסטרימינג "eco99music". בתחילת 2020 עברה לכהן כסמנכ"לית חטיבת לקוחות של איכילוב. החל משנת 2020 היא שותפה בחברת Obli, חברת פינטק לערבויות חוץ בנקאיות. החל משנת 2021 משמשת כמנכ"ל SyqeAir בחברת "סאיקי מדיקל". בשנת 2004 זכתה במדליית הזהב בתחרות ה-AME בניו יורק. נבחרה לאשת השיווק לשנת 2007 של פורטל השיווק Allmarketing. בשנת 2008 זכתה בפרס "Effie platinum" עבור הפעילות המתמשכת ברשת "Yellow". זכייה בפרס איש השיווק של חודש יוני בשנת 2016 של איגוד השיווק הישראלי. מיני המבורגרים בבורגראנץ', באתר וואלה, 6 ביוני 2005 רועי גולדנברג, ‏חגית קמין תחליף את מישל קרמרמן כמנכ"לית רדיו אקו 99FM, באתר גלובס, 15 ביוני 2014 נתי טוקר, האזנה לרדיו: אקו 99 מזנק למקום הראשון בתחנות האזוריות, באתר TheMarker‏, 22 ביולי 2015 TheMarker, חגית קמין נבחרה לתפקיד סמנכ"לית חטיבת לקוחות של איכילוב, באתר TheMarker‏, 28 בינואר 2020 הצוות שלנו, באתר סאיקי מדיקל אישיווק השנה: חגית קמין, מנהלת השיווק והאסטרטגיה של Yellow. All Marketing.co.il. 27 בדצמבר 2007 Effie Awards 2007 - קטגורית מוצרי צריכה - לא מתכלים. Biz-Tec.co.il נועה פרייס‏, אנשי השיווק של יוני: חגית קמין מנכ"ל 99fm ושרון שפירא סמנכ"ל התוכן בתחנה, באתר וואלה, 5 ביולי 2016
דיופיי דה לום (A 759)

דיופיי דה לום (A 759) (בצרפתית: Dupuy de Lôme (A759)) היא אוניית ביון של הצי הצרפתי אשר חלק ממשימותיה הוא איסוף אותות ותקשורת מעבר לקווי האויב האונייה "דיופיי דה לום (A 759)" מבצעית במשך 350 יום בשנה מתוכם יכולה לשוט 240 יום. צוותה מורכב מ-2 צוותים: 33 מלחים, 33 טכנאים ועוד 38 מומחים בהתאם למשימות. ה- "דיופיי דה לום (A 759)" קרויה על שם מהנדס האוניות הצרפתי מהמאה ה-19 "Henri Dupuy de Lôme" (אנ') ה- "דיופיי דה לום (A 759)" היא חלק מפרויקט (MINREM (Moyen Interarmées Naval de Recherche' Electro Magnétique, "משאבים ימיים משותפים למחקר אלקטרומגנטי". מעט מאוד פרטים ידועים על ציוד המודיעין המוצב על גבי אונייה זו. אולם מומחי מודיעין-ימי סבורים כי האונייה נושאת אתה כמה ממערכות המכ"ם המתקדמות ביותר הקיימות כיום. בין המערכות האלה נמצאת מערכת המסוגלת להבחין ולהתריע מראש על תנועות צבאיות באמצעות קליטת קרינה, מערכות קליטה ושידור מכם לוויינים ואליהם, ולפחות שתי מערכות לאיתור מכ"מים. מערכות אלה מסוגלות לקבוע את מיקומן המדויק של מערכות מכ"ם, קליטת וניתוח הקרניים ומידע שהן שולחות, או קולטות. כמו כן מותקנות על אוניית הביון מערכות לקליטת המתרחש במרכזי תקשורת ומפקדות של האויב, ותעבורה של איי-מיילים גלויים, או מקודדים-חשאיים, ושיחות במכשירי טלפון סלולריים סוג הזיהוי של ה-"דיופיי דה לום (A 759)": מספר IMO 9282156 סדרה של תשע ספרות הנשלחים בצורה דיגיטלית על ערוץ תדר רדיו על מנת לזהות ייחודיות של תחנות הספינה ("Maritime Mobile Service Identity" (אנ')): 228716000. בזמן המלחמה באוקראינה והפלישה הרוסית לחצי האי קרים בשנים 2015-2014, נכנסה ה-"דיופיי דה לום" כמה פעמים לים השחור כשהיא עוקבת אחר תנועת הכוחות הרוסיים בחצי האי ובמזרח אוקראינה. במחצית השנייה של נובמבר 2018 צרפת הציבה את ה-"דיופיי דה לום" מול חופי סוריה והיא החלה לפעול בתיאום עם נושאת המטוסים האמריקנית הארי טרומן (CVN-75) אוניית הביון מלווה על ידי פריגטת טילים מונחים צרפתית מדגם "לאפייט" ("La Fayette-class frigate" (אנ')). "דיופיי דה לום (A 759)" "דיופיי דה לום (A 759)" "דיופיי דה לום (A 759)" "דיופיי דה לום (A 759)" "דיופיי דה לום (A 759)" ספינת ביון מדיה וקבצים בנושא דיופיי דה לום בוויקישיתוף "הֶדְחֵק" הוא משקל נפח המים שהיא דוחקת כאשר היא טעונה במלואה ומכלי הדלק שלה מלאים. ההדחק שווה למשקל האונייה כולה, מאחר שגוף צף דוחק מים שמשקלם שווה למשקלו "דיופיי דה לום (A 759)" - מפרט טכני web.archive.org/web "דיופיי דה לום (A 759)" defense.gouv.fr/marine/equipements/batiments-de-soutien/batiments-specialises/d-experimentations/dupuy-de-lome-a-759 "דיופיי דה לום (A 759)" web.archive.org/web צרפת הציבה את אוניית המודיעין 'דיופיי דה לום' Dupuy de Lome מול סוריה. מוצבת באזורים בהם עומדת להתרחש/מתרחשת התנגשות צבאית תיק דבקה, 24 בנובמבר 2018 מספר IMO 9282156 של ה-"דיופיי דה לום (A 759)" marinetraffic.com/ais/details/ships/imo:9282156 סדרה של תשע ספרות שנשלחו בצורה דיגיטלית על ערוץ תדר רדיו על מנת לזהות ייחודיות תחנות הספינה - 228716000 marinetraffic.com/ais/details/ships/mmsi:228716000 "דיופיי דה לום" בים השחור news.usni.org/2015/06/22/destroyer-uss-laboon-french-surveillance-ship-enter-black-sea צרפת הציבה את אוניית המודיעין 'דיופיי דה לום' Dupuy de Lome מול סוריה. מוצבת באזורים בהם עומדת להתרחש/מתרחשת התנגשות צבאית תיק דבקה, 24 בנובמבר 2018
תמונה קבוצתית עם אישה

תמונה קבוצתית עם אישה הוא סרט קולנוע ישראלי משנת 2002 שנכתב ובוים בידי יצחק רובין. השתתפו בסרט בין היתר מיכל ינאי, ח'ליפה נאטור ושרון אלכסנדר בתפקידים הראשיים. התסריט מבוסס על סיפורה האמיתי של אירית סלו שנישאה לערבי בדווי ונאלצה למסור את בתה לאימוץ. הסרט מתחיל במסיבה שעורך הבמאי רובין לאשתו ובה הוא מפרט בפני המוזמנים את בעיית נישואי התערובת, כאשר תוך כדי הוויכוח הוא מתחיל לספר את הסיפור של אירית מבלי לגלות שהיא יושבת בתוכם. בסרט מופיעה אירית בשם דורית. הסרט הוצג בפסטיבל הקולנוע הים תיכוני במונפלייה ובפסטיבל הבינלאומי בכלכותא. התסריט זכה במקום ראשון בפסטיבל הסרטים בחיפה ב-2002. דורית (מיכל ינאי) היא חיילת המשרתת בבקעה ומתאהבת בקצין הגששים הבדווי סגן ראנם (ח'ליפה נאטור). היא מבקרת בשבט של ראנם ומתקבלת בשמחה על ידי בני משפחתו. האהבה פורחת ודורית מתעלמת מהתפרצויות זעם פתאומיות של ראנם. דורית מחליטה להתחתן, על אף התנגדותם של אמה (רוזינה קמבוס) ואביה (לופו ברקוביץ). לאחר החתונה מתחיל ראנם להשתנות. הוא נעלם לתקופות ארוכות וכשהוא מגיע הוא מפעיל על דורית אלימות מילולית ופיזית קשה. דורית, אשר הפכה לאישה מוכה, הולכת לאמה וחוזרת שוב לראנם, עד שכעבור שנתיים היא מחליטה לעזוב אותו ושוכרת דירה בעיר אלא שאז מתברר לה שהיא בהריון. בהמשך יולדת בת אך היא שבורה נפשית ובעצה אחת עם העובדת הסוציאלית (בתיה ברק), היא מחליטה לתת את הבת לאימוץ למרות התנגדותו של ראנם שנהרג אחר כך בתאונת דרכים. אביה משדך לה קרוב משפחה מבוגר בשם ז'אק (אלכס מונטה) והיא עוברת לגור איתו בפריז. גם הנישואים האלה אומללים. גם ז'אק משתמש כלפיה באלימות מילולית והיא מתחמקת ממגע אתו. בהמשך דורית מתאשפזת בבית חולים ומתגלה גידול בחצוצרה שנכרת והיא מתבשרת שלא תוכל להביא עוד ילדים לעולם. זה מסיים את הנישואים האלה. היא עוברת ללונדון ופוגשת שם מוזיקאי ישראלי צעיר ונאה בשם מתי (שרון אלכסנדר) והם מתחתנים. מתי מסתיר ממנה שהוא סובל ממניה דפרסיה ולאחר כמה התקפות קשות של מניה הוא מתאשפז במוסד פסיכיאטרי והם מתגרשים. דורית חוזרת ארצה וחושבת כל הזמן על בתה שמסרה לאימוץ. המפנה חל כשהבת, בגיל 24, מבקשת לפתוח את תיק האימוץ ונפגשת עם אמה הביולוגית. בסיום הסרט מוצג מונולוג של האם האמיתית, אירית סלו, על תחושותיה כאם ועל יחסה לבתה יעל. "תמונה קבוצתית עם אישה", במסד הנתונים הקולנועיים IMDb (באנגלית) "תמונה קבוצתית עם אישה", באתר ספר הקולנוע הישראלי "תמונה קבוצתית עם אישה", באתר אידיבי "תמונה קבוצתית עם אישה", במסד הנתונים הקולנועיים KinoPoisk (ברוסית) תמונה קבוצתית עם אישה, במיזם "אישים" לתיעוד היצירה הישראלית
ואלרי קובסוב

ואלרי ניקלוייביץ' קובסוב (ברוסית: Валерий Николаевич Кубасов; 7 בינואר 1935 – 19 בפברואר 2014) הוא קוסמונאוט סובייטי שטס לחלל כחבר משלחת לתחנת החלל סאליוט 6. ואלרי קובסוב נולד בעיירה במחוז מוסקבה למשפחת פקיד. לאחר סיום בית הספר הוא התקבל למכון למהנדסי תעופה במוסקבה וסיים אותו בשנת 1958. הוא התחיל לעבוד במכון לתכנון של מיכאיל טיכונראבוב. בשנת 1966 קובסוב התקבל ליחידת הקוסמונאוטים והחל בהכנות. בשנת 1968 הוא סיים את עבודת הדוקטורט. בשנת 1969 קובסוב שוגר לחלל בחללית סויוז 6. זו הייתה הטיסה הקבוצתית הראשונה. בהמשך הוא היה חבר בצוות משנה של מספר משימות חלל. הוא היה אמור להשתתף בטיסה של סויוז 11 אך השתתפותו בוטלה מסיבות בריאותיות. את הטיסה השנייה שלו קובסוב ביצע בשנת 1975 בחללית סויוז 19 לצד אלכסיי לאונוב. במהלך טיסה זו בוצע חיבור לחללית אמריקאית מדגם אפולו כחלק של פרויקט אפולו-סויוז. בשנת 1980 שוגר לחלל בפעם השלישית, כמפקד החללית, על סיפון חללית סויוז 36. היא התחברה לתחנת חלל סאליוט 6. במשך שבוע קובסוד פעל לצד צוות תחנת החלל. בסיום התוכנית הוא חזר לכדור הארץ בחללית סויוז 35. קובסוב היה חבר צוות של יחידות הקוסמונאוטים עד לשנת 1993. בהמשך הוא עבד בתפקידים שונים בתאגיד הטילים והחלל אנרגיה קובסוב נפטר בשנת 2014 במוסקבה. מדיה וקבצים בנושא ואלרי קובסוב בוויקישיתוף "החללית הסובייטית התחברה אל מעבדת החלל", עיתון דבר, 29 במאי 1980. תקציר נתונים באתר ספייספאקטס נתונים מאנציקלפדיית החלל ביוגרפיה באתר רוסקוסמוס (ברוסית) ביוגרפיה מפורטת (ברוסית) ואלרי קובסוב, במסד הנתונים הקולנועיים IMDb (באנגלית) ואלרי קובסוב, באתר "Find a Grave" (באנגלית) ואלרי קובסוב, באתר אנציקלופדיה בריטניקה (באנגלית)